Joanne Brackeen
Store norske leksikon,Kunst og estetikk,Musikk,Jazz,Nord-Amerikanske jazzutøvere og -ensembler, 1960 – 1980
Joanne Brackeen er en amerikansk jazzpianist og komponist. Hun var tidligere gift med saksofonisten Charles Brackeen (født 1940).
Brackeen vakte en viss oppsikt i California fra slutten av 1950-årene, blant annet i samspill med Dexter Gordon og Charles Lloyd. I slutten av 1960-årene flyttet hun til New York, der hun ble kjent som en fremragende moderne solist, både som leder for egen trio og i samarbeid med blant andre Art Blakey, Joe Henderson og Stan Getz.Hun er professor i musikk ved Berklee College of Music i Boston og The New School i New York. Blant hennes album kan nevnes Havin' Fun (1985), Where Legends Dwell (1992) og Pink Elephant Magic (1999). Les mer i Store norske leksikon jazz Eksterne lenker Joanne Brackeen